Love Me Butch

Love Me Butch ialah sebuah kumpulan muzik Malaysia yang membawa lagu-lagu bergenre post-hardcore. Kumpulan ini ditubuhkan pada 1997, dianggotai oleh Syarul Reza (vokal), Wing Meng (gitar), Kevin Kong (bes) dan Jana Nair (dram). Kumpulan ini menyampaikan lagu-lagu berbahasa Inggeris dan telah meneerbitkan tiga album studio.

Kumpulan ini turut mengambil bahagian dalam Rockaway 2012 yang dianjurkan oleh Livescape Asia. Bergandingan dengan kumpulan Hujan, Love Me Butch melangsungkan konsert jelajah mereka pada sekitar Mei-Jun 2013, yang digelar "Hujan X Love Me Butch Tour 2013".

Pada September 2015, Love Me Butch telah mengumumkan pengunduran Syarul Reza sebagai vokalisnya di laman Facebook mereka. Difahamkan yang Syarul meninggalkan kumpulan itu kerana mengikut keluarganya menetap di Melbourne, Australia. Mereka turut menyatakan akan terus aktif selepas ketiadaan Syarul dan akan tampil dengan vokalis baru.

Ahli kumpulan
 Syarul Reza (vokal; 1997-2015)
 Wing Meng (gitar; 1997-2015)
 Kevin Kong (bass; 1997-2015)
 Jana Nair (dram; 2008-2015)
 Sukhwinder Singh (dram; 1997-2007)

Diskografi
 Enter Posthuman (2001)
 This Is The New Pop (2005)
 Worldwide Transgression (2011)

Rujukan

Pautan luar 
 Laman web rasmi 

Kumpulan muzik Malaysia
Kumpulan rock Malaysia
Kumpulan muzik ditubuhkan pada 1997
Kumpulan muzik dibubarkan pada 2015